A Bizottság 305/2001/EK rendelete

(2001. február 12.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2559/2000/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett, és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett, és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. február 12-én.

a Bizottság részéről

Frederik Bolkestein

a Bizottság tagja

[1] HL L 293., 2000.11.22., 1. o.

[2] HL L 256., 1987.9.7., 1. o.

[3] HL L 311., 2000.12.12, 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.15 cm magas, négyszögletű, egyszínű, kerámia virágcserép (100 % közönséges fazekasáru).A kívül-belül mázas virágcserép külsejét absztrakt vagy realista motívumok díszítik. | 69139010 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6913, a 691390 és a 69139010 KN-kód megfogalmazása határozza meg. A mázas belső és a cserép aljáról hiányzó nyílás következtében a termék vízálló. Megjelenését is figyelembe véve dísztárgynak minősül. |

2.38 cm magas, 38 cm átmérőjű, színes, hagyományos formájú kerámia virágcserép (100 % közönséges fazekasáru).A mázas külsejű, absztrakt vagy realista motívumokkal díszített cserép alján egy kis nyílás található. | 69149010 | A besorolást Kombinált Nómenklatúra 1. és 6. általános értelmezési szabályának rendelkezései, valamint a 6914, a 691490 és a 69149010 KN-kód megfogalmazása határozza meg. Az alul található kis nyílásnak köszönhetően a termék – rendeltetését tekintve – növények tárolására alkalmas. |

3.Az alábbi részekből álló, kiskereskedelmi kiszerelésben árusított, úgynevezett gyermekmegfigyelő berendezés:rádiótelefonos adókészülék, beépített mikrofonnal,hordozható rádiótelefonos vevőkészülék, beépített hangszóróval, burkolatban,két hálózati adapter.Mind az adó-, mind a vevőkészülék üzemeltethető elemről vagy hálózatról is.A berendezés, az adókészülék környezetében tartózkodó gyermek által keltett zajokat továbbítja a vevőkészüléknek, és ily módon – hozzávetőlegesen 300 méteres hatósugárban – kisgyermekek felügyeletére alkalmas. | 85279098 | A besorolást a Kombinált Nómenklatúra 1., 3. c), és 6. általános értelmezési szabályának rendelkezései, valamint a 8527, a 852790 és a 85279098 KN-kód megfogalmazása határozza meg. A termék alapvető jellegét nem az adó- vagy a vevőkészülék adja. |

4.Az alábbi két alkatrészből álló, elektronikus-mechanikus berendezés: | | A besorolást a Kombinált Nómenklatúra 1., 2. a), és 6. általános értelmezési szabályának rendelkezései, a XVI. áruosztályhoz fűzött 2. b) megjegyzése, valamint a 8521, 852110, 85211030, 8529, 852990 és 85299072 KN-kód megfogalmazása határozza meg. Mivel a két készülék – a XVI. áruosztályhoz fűzött 4. megjegyzés értelmében – nem arra szolgál, hogy együttesen, egy pontosan meghatározott funkciót töltsenek be, ezért a készülékek – saját rendeltetésüknek megfelelően – külön sorolandók be. |

a)a következő elemekből álló, nyomtatott áramkör alapú elektronikus-mechanikus készülék képmagnóhoz:katódsugárcső vörös, zöld és kék jeleinek előállítására szolgáló dekódoló, jelátalakító, és generátor,hangjelátalakító,szerkezeti vezérlőrendszer mikrovezérlővel,VHS-jelátalakító,szalagbehúzó és -visszaengedő egység,hang- és video- és működtető-fejegység,fémváz a második elem felfogatására; | 85211030 |

b)átkapcsolható áramellátóból, eltérítőjel-generátorból és egy nagyfeszültségű transzformátorból álló elektronikus eszköz televíziókészülékekhez.Hangolóegységet (tuner) egyetlen alkatrész sem tartalmaz. A fenti alkatrészek olyan képmagnóval egybeépített televíziókészülékekbe szerelendők, amelyben a videoszalag szélessége 1,265 cm és a szalag haladási sebessége nem haladja meg a 23,39 mm-t másodpercenként. | 85299072 |

5.Polarizáló réteggel bevont, üveglapból készült, keretbe foglalt alkatrész (monitorszűrő). A kerethez egy kapoccsal ellátott vezetéket csatlakoztatnak.A készülék rendeltetése a következő:fényességcsökkentés,visszatükröződés csökkentése,UV sugárzás csökkentése,kontrasztnövelés,elektrostatikus feltöltődés csökkentése. | 90022000 | A besorolást a Kombinált Nómenklatúra 1. és 6. általános értelmezési szabályának rendelkezései, a 70. árucsoporthoz fűzött 1. d) megjegyzés, a XVI. áruosztály 1. m) megjegyzése, valamint a 9002 és 90022000 KN-kód megfogalmazása határozza meg. A termék – a 90. árucsoport szerint – optikai elemnek minősül. A statikus feltöltődés csökkentésére szolgáló kábel nem befolyásolja a besorolást. |

--------------------------------------------------